als_Latn dik_Latn ron_Latn
Deputeti demokrat, Eduard Halimi, i cili ka marrë një mandat tjetër në qarkun e Beratit në zgjedhjet e 25 qershorit, ka përcjellë një mesazh për të gjithë ata që kanë votuar Partinë Demokratike.
Përmes një postimi në rrjetin social “Facebook”, ai falënderon qytetarët që “nuk e shiten votën dhe as u përulen as para thesit të pushtetit, as parave dhe presionit të gangsterëve të lidhur me pushtetin, por votuan për të ndryshuar ekonominë e familjeve të tyre”.
POSTIMI I PLOTE
Falënderim te thelle për 2400 komisionarët, numëruesit dhe vëzhguesit e Partisë Demokratike ne 305 QV e qarkut te Beratit qe qëndruan deri ne kutinë e fundit për te numëruar çdo vote.
Respekt dhe përgjegjësi të larte ndaj gjithë qytetareve te qarkut te Beratit qe votuan Partine Demokratike.
Respekt për burrat dhe gratë dinjitoze qe nuk e shiten votën dhe as u përulen as para thesit te pushtetit, as parave dhe presionit te gangsterëve te lidhur me pushtetin, por votuan për te ndryshuar ekonominë e familjeve te tyre.
Keqardhje qe kontrata e politikes me krimin ia doli serish ne Berat, qe me paratë, forcën dhe lidhjen e gangsterëve me pushtetin, te blejnë votën e njerëzve te varfër gjate javëve te fundit, te mposhtin dinjitetin tyre, e te triumfojnë mbi varfërinë e thelle ne Skrapar, Poliçan, Kuçovë, Ure Vajgurore e Berat.
Kontrata e krimit me politiken ia doli qe edhe ditën e votimit ne çdo qendër votimi patrullat e fuoristradave te zeza te bënin ligjin duke sfiduar organet e ligjit, praninë e medias dhe te vëzhguesve te ODHIR- OSCE ne Uznove, Velabisht, Celepias ne qendër te Beratit e Kuçovës.
Falënderim te thelle për shtabin e fushatës dhe punën e jashtëzakonshme te secilit kandidat për deputet qe ishim së bashku në 200 takimet e 20 ditëve te fushatës.
Ne veçanti, mirënjohje për punën e jashtëzakonshme te Astritit, me te cilin pata fatin te punoja kaq ngushte ne keto 4 jave.
Keqardhje qe nuk ia dolëm te nxirrnim PD nga vendi i trete ku ndodhej e te merrnim mandatin e dyte edhe pas shkurtimit te një mandati ne këto zgjedhje.
Nuk mundem te prishnim kontratën e politikes me gangsterët e krimit këtu në qarkun e Beratit që vret demokracinë, votën e lirë dhe vret ekonominë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn